Svjetsko prvenstvo u nogometu 2018 - grupa F
Svjetsko prvenstvo u nogometu 2018 – grupa F bila je jedna od osam grupa grupne faze takmičenja na Svjetskom prvenstvu 2018. koje se odigralo u Rusiji. Takmičenje u grupi F igralo se od 17. do 27. juna 2018. godine. U grupi F nalazile su se četiri reprezentacije: Njemačka, Meksiko, Švedska i Južna Koreja. Švedska kao pobjednik grupe, te Meksiko kao drugoplasirana ekipa obezbijedili su nastavak učešća u osmini finala Svjetskog prvenstva.